Colectivul firmei Test Prima SRL își exprimă încă o dată regretele față de pierderea celui care a fost un as în meseria de inginer construcții și instalații, Mihai Rusu, din Mălini, fost director în cadrul firmei Test Prima timp de 10 ani de zile.
Astăzi, 21 mai, se împlinește un an de zile de la pierderea unui om de mare valoare, un profesionist desăvârșit, care și-a lăsat puternic amprenta pe unde a trecut.
Mihai Rusu a fost unul dintre pionerii din Suceava în domeniul inginerie construcții și instalații, director la Trustul de Construcții și Instalații, director la Test Prima Suceava între anii 2000 și 2010, după care a pus bazele societăților SUCERT-RO SRL și Laborator CLIOCERT.
”Un om de mare valoare, care s-a implicat întru totul în activitatea pe care o desfășura, un om de bază în toată cariera lui.
Colectivul Test Prima nu a uitat de contribuția acestuia în cadrul firmei timp de un deceniu. Nu putem trece cu vederea valoarea și calitatea acestui an.
Firma Test Prima aduce un omagiu la un an de la decesul celui care a fost Mihai Rusu. Căutăm să fim alături de familia îndoliată prin omagierea sa, alături de doamna Coca și de cele două fiice, Oana și Luminița, și de nepoți”, a transmis colectivul Test Prima.
Cele două societăți ale familiei Rusu merg mai departe și după dispariția fondatorului, fiind conduse cu mână forte de una dintre fiicele lui Mihai Rusu.